পাটগ্রাম উপজেলার তিন নম্বর ইউনিয়ন হলো জগতবেড় ইউনিয়ন পরিষদ। মহান মুক্তিযুদ্ধের অন্যতম সংগঠক জনাব আবিদ আলীর জন্মস্থান এই জগতবেড়। উপজেলার বিশিষ্ট শিক্ষাবিদ এবং অত্র এলাকার প্রথম মেট্রিকুলেশন ও ডিগ্রীধারী ব্যক্তি জনাব নমীর উদ্দীন মিয়া এই গ্রামে জন্মগ্রহণ করেন৷ জেলার অন্যতম সাংস্কৃতিক কেন্দ্র হিসাবে জগতবেড় বেশ পরিচিত, যা মূলতঃ গড়ে উঠেছে জগতবেড় উচ্চ বিদ্যালয়কে কেন্দ্র করে। বলা যায় উপজেলার শিল্প সংস্কৃতির পাদপীঠ এই জগতবেড় উচ্চ বিদ্যালয়। পাটগ্রাম উপজেলার নামকরা ও বিশিষ্ট সব শিল্পী, যাঁরা রংপুর বেতারের নিয়মিত শিল্পী ছিলেন, তাঁদের অধিকাংশের বাড়ি এই জগতবেড়। তাঁদের মধ্যে অন্যতম, জনাব কবি সমশের আলী, বাবু ধীরেন দাস, নুরল ইসলাম ফরমানী, রওশন আলী, নজরুল ইসলাম, সাহাজ উদ্দীন বয়াতী,ললিতা রানী প্রমুখ। বাংলা সংগীতের দুই অনন্য ধারা, ভাওয়াইয়া ও পল্লিগীতি চর্চায় এসব বিশিষ্ট শিল্পী শুধু পাটগ্রাম বা লালমনিরহাট নয়, পূরো উত্তরবঙ্গে পরিচিত ছিলেন তাদের স্বনামে।

প্রশাসনিক এলাকা
ইতিহাস
অর্থনীতি ও যোগাযোগ
ভৌগলিক অবস্থান ও আয়তন